Source: https://birosag.hu/hirek?page=26
Timestamp: 2019-04-22 00:16:23
Document Index: 13811202

Matched Legal Cases: ['Bíróság ', 'Bíróság ', 'bíróság ', 'Bíróság ', 'Bíróság ', 'bíróság ', 'bíróság ', 'bíróság ', 'Bíróság ', 'bíróság ', 'Bíróság ', 'Bíróság ', 'Bíróság ', 'bíróság ', 'bíróság ', 'bíróság ', 'bíróság ']

2019.04.17. - 15:40
Összbírói
2019.04.15. - 12:52
1. A papír alapú kérelem kitöltésénél a kérelmezőnek a személyi igazolványában szereplő adatokat pontosan és olvashatóan kell feltüntetnie a nyomtatványon. Fontos, hogy minden mező kitöltése kötelező!
2. Amennyiben az adatszolgáltatással érintett személy nem tünteti fel valamennyi adatát, valamint az adatok nem jól olvashatók, úgy az hiánypótlás kibocsátását vonja maga után.
3. Kiemelten fontos, hogy a felvilágosítást kérő aláírása is szerepeljen a nyomtatványon.
4. Ha a kérelmező a polgári perrendtartásról szóló 2016. évi CXXX. törvény 325. § (1) bekezdésének b) pontja szerinti formában terjeszti elő a kérelmet, úgy az okirati tanúkra vonatkozó mezők kitöltése is kötelező.
5. Kérjük Tisztelt Ügyfeleinket, hogy amennyiben nem a lakcímükre kérik az adatszolgáltatás postázását, úgy az értesítési cím mezőt is kitölteni szíveskedjenek.
2019.04.05. - 11:51
A Bírósági Fizetési Portál (BFP) 2019. március 4-i indulása óta egyre népszerűbb az ügyfelek körében, e szolgáltatás igénybevételével egy hónap alatt közel 150 millió forintnyi összegű bírósági eljárásokhoz kapcsolódó befizetés teljesült.
A sikeres befizetések száma már meghaladta a 2.200 db-ot, ezek 80%-a peres eljárásokra vonatkozó illeték volt. Emellett az ügyfelek 228 alkalommal csőd- és felszámolási eljárásokhoz kapcsolódó illetéket, 160 esetben közzétételi költségtérítést, míg 63-szor peres eljárásokhoz köthető egyéb befizetést (letét, rendbírság, perköltség, stb.) teljesítettek a portál útján.
A rendszer újonnan regisztrált publikus felhasználóinak száma 1084 fő.
A BFP működéséről oktató videó készült, mely segítséget nyújt a rendszer gördülékeny használatához, elősegíti az ügyfelek fizetési kötelezettségeinek sikeres teljesítését.
2019.04.18. - 12:03
Exportcikk lesz a Digitális Bíróság – erről kötött együttműködési megállapodást az Országos Bírósági Hivatal elnöke a Külgazdasági és Külügyminiszterrel. Az aláírást követő sajtótájékoztatón bejelentették: máris megvan az első ország, ahol a Digitális Bíróság vívmányaival korszerűsítik az ottani igazságszolgáltatási rendszert.
2019.04.17. - 12:31
A magyar bírák függetlenek és Magyarországon teljesülnek a jogállamiság feltételei – hangsúlyozta dr. Handó Tünde, az Országos Bírósági Hivatal elnöke a kaposvári összbírói értekezleten. A törvényszék elnöke szerint a Kaposvári Törvényszéken 2018-ban korszakváltó informatikai fejlesztések zajlottak.
2019.04.17. - 11:28
Az Országos Bírósági Hivatal - a bíróságokon kiépült Via Video rendszer bővítése céljából - uniós nyílt közbeszerzési eljárást indított a távmeghallgatásra, kép-és hangrögzítésre alkalmas rendszer beszerzése és megvalósítása tárgyban.
A közbeszerzés eredményeként 112 darab olyan komplex videókommunikációs egységet alakítanak ki, amelyek védett személy meghallgatására is alkalmasak. Az egységek az IP alapú Nemzeti Távközlési Gerinchálózathoz kapcsolódva képesek lesznek a bírósági folyamatokat támogató videókommunikációra.
A nyertes ajánlattevő feladatát képezi az általános elvárásoknak és a műszaki leírásban előírtaknak megfelelően az eszközök szállítása, szerelése, beüzemelése, a videókommunikációs konfiguráció kompatibilitási tesztjeinek elvégzésében való közreműködés, a műszaki leírásban meghatározott dokumentálási feladatok ellátása, részvétel az átadási-átvételi tesztekben, jótállás, terméktámogatás nyújtása és felhasználói oktatások megtartása.
A közbeszerzési eljárás ajánlattételi határideje 2019. május 14.
Eredményes közbeszerzési eljárás esetén az eszközök beüzemelésére a szerződéskötést követően 6 hónapon belül kerül sor.
2019.04.16. - 10:05
Gyarmathy Judit kiemelte: tavaly szeptember óta 15-szörösére emelkedett azoknak a bíróknak a száma, akik a távmeghallgatást alkalmazták. 2018 decembere és 2019 márciusa között 865 távmeghallgatásra került sor, ebből 31 a Szekszárdi Törvényszék illetékességi területén – tette hozzá. A digitális bíróság program keretében kiemelte még az e-aktát, amelynek köszönhetően az ügyfelek távolról is hozzáférhetnek majd az őket érintő ügyek irataihoz. Az e-akta az év második felében élesedik – jelentette be.
Az OBH elnökhelyettese szólt még a Nyitott Bíróság programról is, amely hozzájárul a fiatal állampolgárok jogtudatosságának növeléséhez. Hozzátette: a programban Szekszárd kiemelkedő teljesítményt nyújt, tavaly ugyanis 101 rendezvényt szerveztek, ahol 50 iskola 3418 diákja vett részt. A Nyitott Bíróság programjaiban 143 bíró, bírósági titkár vállalt szerepet. 2013 óta egyébként összesen 9 874 programot szerveztek az ország bíróságai, amelyeken összesen csaknem 60 ezren vettek részt, 937 intézményből.
Az elektronikus kommunikáció kiterjesztésével a bíróságok gyorsabban tudják végezni a munkájukat, a távmeghallgatást például 2018 december és idén március között 31 alkalommal használták a bírák – emelte ki a Szekszárdi Törvényszék összbírói értekezletén Dr. Csullag Józsefné, a Szekszárdi Törvényszék elnöke.
A tavalyi eredmények közül kiemelte: csökkent az ügyhátralék, az érkezést 2018-ban is meghaladta a befejezés: 21 290 ügyből 21 590 ügyet fejeztek be a szekszárdi bírák. A Szekszárdi Törvényszéken 3 548 ügy maradt folyamatban, amely csaknem 20 százalékkal kevesebb, mint 2017-ben. Az eljárások 91,2 százaléka 1 év alatt befejeződött.
A Pécsi Ítélőtábla elnöke hangsúlyozta: a Szekszárdi Törvényszék minőségi és mennyiségi mutatói is jók, csekély a hatályon kívül helyezések száma, vagy a megváltoztatás. Dr. Túri Tamás a táblabíróság és a törvényszék közötti együttműködést is kiemelte. 2018-ban az új eljárásjogi kódexek és az elektronikus ügyintézés egységes alkalmazása állt a középpontban, idén pedig a közös munka fontos eleme a bíróságtörténeti konferencia lesz, amely a 150 éve deklarált bírói függetlenségnek állít emléket.
2019.04.17. - 12:40
• Deák Ferenc húsvéti cikke indította el az Ausztria és Magyarország közötti kiegyezési tárgyalásokat
• Deák nem saját neve alatt jelentette meg az írást - a Pesti Napló főszerkesztője, Salamon Ferenc vetette papírra a gondolatait
• Deák írása válasz volt az osztrák Botschafter című lapban leközölt cikkre – ez azzal vádolta a magyarokat, hogy fennáll bennük egy „elkülönző vágy” amely miatt szemben állnak a fennálló rendszerrel
• Deák beismerte a húsvéti cikkben, hogy valóban van a magyarokban egy ilyen elkülönző vágy, amennyiben ez alatt a Botschafter cikke az alábbiakat érti:
• „A magyar nemzet mindig hűen ragaszkodott saját alkotmányos önállásához, s mindig határozott ellenszenvvel viseltetett a hatalomnak, s még inkább a hatalom némely kezelőinek azon törekvései ellen, melyek Magyarország alkotmányának mellőzésére, sőt megsemmisítésére s némileg az ország beolvasztására voltak irányozva…”
• Deák Ferenc írásában azt ismételte meg, amit a nemzet is kívánt, a cikk azonban jókor, jó helyen jelent meg
• Az írás katalizátorként hatott arra a tárgyalási folyamatra, amelynek eredményeként az ország visszakapta azt a független államiságot, amelyet 1849-ben veszített el
• Ferenc József az 1849. augusztus 13-ai világosi fegyverletételt követően számolta fel az önálló magyar államot, az ún. „Verwirkungstheorie”-ra, jogeljátszási elméletre hivatkozva
• Az országot feldarabolta és koronatartományként a birodalom alá szervezte, az egységesítés érdekében pedig bevezette az osztrák jogszabályokat
• Ferenc József csak az 1860-ban kiadott októberi diplomával engedte meg, hogy a magyarok visszatérjenek az 1848 előtti közigazgatási rendszerhez és a rendi korszak jogszabályaihoz
• Az országgyűlés összeült, elkezdődtek a tárgyalások, de a februári pátens kiadását követően félbe is szakadtak - visszaállt a korábbi nyílt abszolutista hatalomgyakorlási rend
• Amikor Ausztria külpolitikai helyzete megrendülni látszott, a rendszer fenntarthatatlanná vált - Ferenc József kénytelen volt engedményeket tenni és újrakezdeni a tárgyalásokat
• Ennek adott megfelelő alapot Deák írása, aki a Pragmatica Sanctiot elismerve, kettős célt határozott meg
• Deák kinyilatkoztatta, hogy a magyaroknak is célja a birodalom szilárd fenntartása
• Határozottan kiállt azonban az alkotmányos jogok mellett, amelyek a Pragmatica Sanctio alapján Magyarországot, mint önálló, saját törvényekkel rendelkező államot megilletik
• A cikkben felhívta a figyelmet arra, hogy a fennálló, törvénysértő rendszer megváltoztatását az uralkodó kezdeményezheti
• Az írás zárásaként a magyarok nevében kijelentette:
• „Készek leszünk mindenkor törvényszabta úton saját törvényeinket a birodalom szilárd fennállhatásának biztosságával összhangzásba hozni, s a lajtántúli országok szabadságának és alkotmányos kifejlődésének útjában állani soha nem fogunk.”
2019.04.10. - 16:05
A bíróságok társadalmi felelősségéről és szolgáltató szerepvállalásáról beszélgetett a hallgatókkal dr. Fülöp Natasa, az Országos Bírósági Hivatalba (OBH) beosztott bíró a Károli Gáspár Református Egyetem „Károli Közösségi Napok” rendezvényén.
A 2019. április 8. és 12. között megrendezett, összegyetemi programsorozat jogász hallgatóknak kínál izgalmas előadásokat. A hallgatók bepillantást nyerhettek a digitális bíróság fejlesztéseibe, a bírósági igazgatás feladataiba is. Közösen gondolkodva körvonalazták a „jó bíró” ismérveit, amelyhez kapcsolódva megismerhették a megújuló szakember képzés koncepcióját. A beszélgetésen megfogalmazódott, hogy az ügyfelek időszerű, magas szakmai színvonalon ítélkező, kényelmesen elérhető, kommunikációs igényeiket érzékenyen figyelembe vevő bíróságot szeretnének.
Dr. Fülöp Natasa ismertette az ezen igényeket szolgáló törekvéseket és eredményeket: a jogkereső polgárok egyszerűen, gyorsan és költséghatékony módon érhetik el a bíróságokat. Folyamatban van az E-akta szolgáltatás bevezetése, melynek segítségével a bírák tértől és időtől függetlenül, elektronikus formában, a nap 24 órájában elérhetik majd az ítélkező tevékenységükhöz szükséges iratokat. Emellett az ügyfelek is betekinthetnek ügyeikbe online. Az elektronikus fejlesztések eredménye a távmeghallgatási rendszer kiépítése is, amely már 2018-ban kezdetét vette.
A workshop végén a hallgatók előtt kirajzolódhatott a 21. század kihívásainak megfelelő bíróság képe, és többen érezték úgy, hogy a diploma megszerzése után örömmel választanák ezt a hivatást.
2019.04.15. - 13:23
Prof. Dr. Szabó Imre, az Országos Tudományos Diákköri Tanács Állam-és Jogtudományi Bizottságának elnöke elmondta: a dolgozatok kiemelkedően magas színvonalúak voltak, és a jövő tudományos eredményeinek alapjait is képezhetik.
2019.04.10. - 13:09
• A magyar gyakorlatban a tudományvétel, vagy nyomozó tanúvallatás az Anjouk normann-szicíliai eljárási elveinek átvételével terjedt el
• A próbák és istenítéletek betiltásával, az ítélethez szükséges bizonyítékok beszerzése volt a célja
• Három típusa létezett: az egyszerű tudományvétel, a köztudományvétel és a bírói, vagy kikiáltott közgyűlésen végrehajtott tudományvétel
• A tudományvételt a felek kérésére mindig a bíró rendelte el
• Egyszerű tudományvételt a bíró általában a leendő felperes előzetes tájékozódása érdekében rendelt el
• A tudományvételt meghatalmazott királyi, megyei vagy hiteleshelyi emberek végezték
• Az egyszerű tudományvétel segítségével, a tanúvallomások által a felperes előzetesen tájékozódhatott perbeli esélyeiről
• A kiküldött személyek a tanúvallomások felvétele után összefoglalót készítettek, amelyet írásban terjesztettek a bíró elé
• A köztudományvétel felvételére mindig a perben került sor egyik, vagy akár mindkét fél kérelmére
• A köztudományvételt mindig a felek vagy képviselőik jelenlétében végezték, egy nap leforgása alatt, a perrel érintett dolog helyszínén
• Köztudományvétel során minden tanút külön hallgattak ki, feljegyezték nevüket, minőségüket és a tényeket, amelyekről tudomásuk volt
• A köztudományvétel eredményét a felek kapták kézhez
• Amikor a nádor vagy a főispán köztörvényszéket tartott, a panaszlók kérésére rendelhetett el tudományvételt
• A nádor felhívta a jelenlévőket, hogy aki tud a panaszló számára okozott sérelmekről, az mondja el
• Ilyen felhívásnak hatalmaskodási vagy egyéb köztörvényes bűncselekmények, ún. főbenjáró, cégéres gaztetteknél volt helye
• A bíró általában annak a félnek ítélte oda az eskü letételének kötelezettségét, akire nézve terhelőbb volt a tudományvétel
2019.04.11. - 09:42
Az Európai Igazságügyi Képzési Hálózat (EJTN) szervezésében 2019. február 27-28. között angol nyelvű, nemzetközi képzést tartottak Lengyelországban.
A kétnapos kurzus tematikája a képzések értékelésének eszközeire épült. Ezen a tréningen ugyanis nem konkrét dolgokról tanultak a résztvevők, hanem készségeket sajátítottak el.
A képzések egyik fontos eleme a bizalom, amelynek kialakítása már a képzést megelőzően elkezdődik, és az előadóknak azt követően is fenn kell tartaniuk. Dr. Kósa Ferenc beszámolójában ide kattintva további részletes információkat kaphatnak a téma iránt érdeklődők.
2019.04.08. - 15:56
Mindenkit érintő, fontos témakört tárgyal úti beszámolójában dr. Dudás Dóra, aki az Európai Igazságügyi Képzési Hálózat (EJTN) gyakornoki csereprogramja keretében hosszabb időt tölthetett az Európai Unió Bíróságán (EUB).
Sokakat foglalkoztathat a kérdés, vajon milyen pszichés és szociális tényezők határozzák meg a munkavállalók hangulatát, mitől érezhetik magukat rosszul, illetve mi tenné őket igazán elégedetté. 2018 őszén az EUB-n anonim közvélemény-kutatás készült erre vonatkozóan, amelynek eredményéről dr. Dudás Dóra beszámolójában, ide kattintva olvashat.
2019.04.11. - 09:54
A Nemzetközi Rendészeti Akadémia 2019. január 14–18. között angol nyelvű nemzetközi képzést szervezett, a környezet és a természet elleni bűncselekményekkel kapcsolatos eljárások témakörében.
Az oktatáson Magyarországról összesen hatan vettek részt, közülük hárman képviselték a magyar bírósági szervezetet. Az előadások során minden ország bemutatta saját jogrendszerében a környezetvédelmi bűncselekmények felderítésének folyamatát.
Dr. Fehér Krisztina, dr. Keszthelyi Alajos és dr. Siket Zsuzsanna úti jelentéséből kiderül, a témával kapcsolatban milyen nemzetközi kihallgatási taktikák vannak, vagy milyen szabályok vonatkoznak a környezeti bűncselekményeket érintő ítélkezésre. Emellett pár érdekes, konkrét ügybe is bepillantást nyerhetnek az érdeklődők, amennyiben ide kattintva elolvassák az említett beszámolót.
2019.04.05. - 10:31
Hagyományteremtő céllal rendezi meg az Országos Bírósági Hivatal április 8-án és 9-én a Szuverenitás az Európai Igazságügyi Térségben - Tapasztalatok, kihívások, inspirációk elnevezésű nemzetközi konferenciát. A rendezvényen a nemzeti bíróságok igazgatási rendszerének tapasztalatairól, a bíróságok 21. századi kihívásairól, valamint arról lesz szó, milyen hatása van a nemzeti bíróságok joggyakorlatára az európai bíróságoknak.
A mintegy kétszáz fős kétnapos konferencia első napjának az Igazságügyi Palota szolgál helyszínéül. A konferencián neves magyar és külföldi előadók szólalnak fel, többek között Prof. Dr. Varga Zs. András alkotmánybíró, Prof. Dr. Pokol Béla alkotmánybíró, Wolfgang Heusel, az Európai Jogakadémia igazgatója, valamint Prof. Dr. Bertrand Mathieu, a párizsi Sorbonne Egyetem Jogtudományi Karának professzora és Prof. Dr. Simone Benvenuti, a Roma Tre Egyetem egyetemi docense tart előadást. A konferencia második napján a mintegy 60 résztvevő 3 angol nyelvű workshop keretében dolgozhatja fel az egyes témákat.
Az Országos Bírósági Hivatal célja, hogy egy olyan szakmai műhelyt hozzon létre, ahol a témával foglalkozó elméleti és gyakorlati szakemberek tapasztalatokat, tudást cserélhetnek egymással.
2019.04.11. - 12:48
Gyermekrajzpályázatot hirdet 11 törvényszék a Zoom Egyesülettel és az Országos Bírósági Hivatal (OBH) közreműködésével. A pályaműveket április 15-éig lehet benyújtani, amelynek részleteiről dr. Andódi Lászlót kérdeztük.
Milyen céllal hirdették meg a bíróságok a pályázatot?
A pályázat kiírásának ötletével a gyöngyösi ZOOM Egyesület keresett meg bennünket. Ennek eredményeként az Országos Bírósági Hivatal, tizenegy törvényszék, valamint az Egyesület együttműködésével írta ki a pályázatot, amelynek megvalósításával több célt tűztünk ki. Elsősorban a jogtudatosságot szeretnénk erősíteni, a jogi érzékenyítést a felnövekvő generációk körében, amely egyben lehetőséget ad az adott korosztály igazságszolgáltatással kapcsolatos szemléletének megismerésére is. Örülnénk, ha megismerhetnénk, a gyermekek hogyan látnak bennünket, a bíróságot, a bírót. A pályázat kiírásának fontos feltétele, hogy az egészséges, valamint a fogyatékkal élő, tartósan beteg gyermekek egyaránt és együtt vegyenek részt a pályázaton. Ez lehetővé teszi, hogy hangsúlyozzuk a kommunikáció fontosságát, egyetemességét annak kiemelésével, hogy a kreatív kifejezésben már nincsenek jelen azok a különbségek, amelyek esetleg az egészségi állapotban megjelennek. Ez utóbbi körben ugyancsak az érzékenyítésre helyeztük a hangsúlyt, felhívva a figyelmet arra, hogy szükséges a társadalomban élő – a „beteg”, a „fogyatékossággal élő” stb. fogalmakhoz kapcsolódó – sztereotípiák meghaladása. Ez utóbbi szempont miatt sajátos a pályázat. Ezt az ötletgazda ZOOM Egyesület javasolta, miután korábban már több hasonló programot is szervezett.
Kik nyújthatnak be pályaműveket? A korosztály tekintetében van-e valamilyen megkötés?
Az általános és középiskolai oktatási intézmények, valamint az előbb említett körben speciális szervezetek, intézmények közösen. A pályázaton legalább egy speciális és egy általános oktatási intézmény indulhat közösen, az együttműködők száma pedig mindkét oldalon növekedhet. Ez biztosít lehetőséget a pályázati célok eredményes megvalósítására azzal, hogy ez az együttműködés maga is egy kölcsönös figyelmet fog indukálni.
A pályázók életkorát tekintve az általános és középiskolai korosztály a célcsoport, ide értve azokat is, akik – adott esetben – már átlépték a nagykorúság határát.
Milyen témákat érint a pályázat?
Ezen sokat gondolkodtunk. A fenti célok mellett olyan tematika kiírására törekedtünk, amely az általános és középiskolásokat az alkotásra ösztönzi, ezt különösen akkor érzik, ha magukról nyilatkozhatnak meg. Az is lényeges volt, hogy a pályaművek az igazságszolgáltatásról is képet tükrözzenek. Végül az életkorhoz igazodóan öt témában került kiírásra a pályázat.
Úgy gondoltuk, hogy az általános iskola alsóbb osztályainál, illetőleg az első általános iskolásoknál az „Igazságos bíró” képével a gyermekek nevelésük során sokat találkoznak, gondoljunk itt a népmesékre, amelyben az „igazságos Mátyás” ad elégtételt az elnyomottaknak.
A felsőbb éveseknek, illetőleg a középiskolásoknak „Minden napi jogaink” címmel hirdettük meg az első tematikai kört. Itt a fiatalok mindennapjaiban jelen lévő olyan helyzetek bemutatását javasoljuk, amelyeknek vannak, vagy lehetnek jogi vonatkozásai, ezek ma már az „offline” mellett széles körben az „online” térben is megjelennek.
Hasonlóan a jogi tudatosságot erősítő témakör a „Tegyem, vagy ne tegyem?”. Itt már nemcsak a helyzet, hanem annak dinamikája is kiemelhető. Olyan helyzetek megjelenítését javasoltuk, amelyben a gyermekeknek is döntenie kell, és ennek vannak, lehetnek jogi következményei. Szemben az előző témával itt a nem vagy kevésbé hétköznapi helyzetekben felmerülő dilemmákra kérdeznénk. A téma egyúttal a személyes döntést párhuzamba állítja a bírói döntéssel.
Végül az utolsó témakör egy olyan kérdést feszeget, amelynek kapcsán bízunk abban, hogy az elmúlt 6-7 évben a Nyitott Bíróság Program eredményeit is tetten érhetjük. Itt kifejezetten arra kérdezünk rá, hogy „a fiatalok hogy látnak bennünket, hogy látják a bírót”. Ezen tematikának a „Bírói döntés felelőssége...” címet adtuk, és kifejezetten arra vagyunk kíváncsiak, hogy látnak bennünket a gyermekek. Erősítve ezzel a kommunikációt elindítjuk ezt a folyamatot jelen esetben a pályázók és a bíróság között.
Mi lesz a beérkező pályaművek sorsa? Milyen díjazásban részesülnek a nyertesek?
Tizenegy törvényszék hirdette meg a pályázatot, együttműködve a ZOOM Egyesülettel és az Országos Bírósági Hivatallal. A pályázati menetrendben a pályaművek beérkezését követően a zsűrizés következik, majd május és június hónapban minden törvényszék kb. két hét időtartamban egy kiállítást valósít meg, elsősorban a törvényszékeken vagy székhely bíróságokon, avagy más erre megfelelő helyszínen. Arra is lehetőség van, hogy egy-egy törvényszék, vidéki járásbíróságra is elvigye a kiállítás anyagát. A kiállításokon a bemutatott művek név és intézmény nélkül fognak megjelenni, pontosan azzal a céllal, hogy ne legyen kikövetkeztethető, hogy melyik képet ki és milyen intézmény, milyen szervezettől, intézménytől küldte be. Természetesen a speciális intézmények, szervezetek, oktatási intézmények, egyéb szervezetek, illetve a pályázók neveit külön összesítve feltüntetjük.
A kiállításhoz minden törvényszék egy megnyitó programot szervez, amelybe szeretnénk bevonni adott esetben a pályázó intézményeket is egy rövid kis műsor erejéig. A díjazás a pályaművek zsűriztetésébe képzőművészettel foglalkozó szakemberek mellett feltétlenül bevonnak a törvényszékek bírákat, illetőleg a javaslat szerint olyan szakembereket, akik kifejezetten ilyen speciális intézményekben dolgoznak. Így azt gondoljuk, hogy sok oldalról és sok szempontból kerülnek értékelésre a pályaművek.
A díjazásról az Országos Bírósági Hivatal segítségével gondoskodnak a törvényszékek, amelyek 15 pályamű alkotóját jutalmazzák 10.000,- Ft összegű tárgyjutalommal. Azonban a törvényszékek ezt meghaladóan is díjaznak pályaműveket, ezt azonban az egyedi pályázati kiírás alapján teszik. A kiállítás anyag bemutatását a törvényszékek összekötik Nyitott Bíróság Programokkal, és a kiállítás bezárását követően a legjobb pályaművek felkerülnek Budapestre és szeptember–október folyamán egy központi záró kiállításon vesznek részt.
A Nyitott Bíróság Programban 2012. évtől több mint 220.000 hallgatót értünk el, ezért intenzív kapcsolatban vagyunk az oktatási intézményekkel, és ez egy új együttműködési lehetőséget hoz számunkra is, egyúttal akár a programról is visszajelzést adhat, másrészt a pályázattal első alkalommal valósul meg olyan közös rendezvény, amely az ország nagy részét lefedi. Ezért a tapasztalatok alapján dönthetünk akár hasonló, akár más jellegű együttműködés kezdeményezéséről a Nyitott Bíróság Program keretében.
2019.04.04. - 16:14
Könnyen alakulhatnak úgy bárki körülményei, hogy mással együtt válik tulajdonossá, ilyenkor érdemes tudni, mit lehet megtenni a közös dologgal, vagy miként lehet megszüntetni a továbbiakban már nem kívánt közös tulajdont. A témában dr. Kocsis Zoltánt, a Nyíregyházi Törvényszék bíráját kérdeztük.
A közös tulajdon gyakran annak a következménye, hogy az örökhagyó hagyatéka több örökösre száll át, de emellett számos más módon is létrejöhet. Például adásvételi-, csere- vagy ajándékozási szerződéssel, ha a tulajdonos az ingatlan meghatározott hányadát más tulajdonába adja, vagy több személy szerzi meg az ingatlan egészét. Házasság is eredményezhet közös tulajdont. Emellett, ha valaki jóhiszeműen a más tulajdonában levő épülethez hozzáépít, vagy más földjére ráépít és ezzel az ingatlan értékét jelentősen növeli - eltérő megállapodások hiányában -, közös tulajdon keletkezik. Ezenkívül gondoljunk csak a társasházakra, amelyek a közös tulajdon egyik sajátos formái, hiszek alapításuk esetén a külön tulajdonként meg nem határozott épületrész, helyiség a tulajdonostársak közös vagyona lesz.
A tulajdonostársak általában szótöbbséggel határoznak a közös tulajdont érintő kérdésekben, vagyis a tulajdoni hányaduk arányában illeti meg őket a szavazati jog. A fenntartáshoz elengedhetetlen munkálatokat viszont bármelyik tulajdonos jogosult elvégezni. Bírósághoz lehet fordulni, ha tulajdonostársak között vitás, hogy a tervezett munkálat feltétlenül szükséges-e a megóváshoz, fenntartáshoz. Emellett egyhangú határozat szükséges a rendes gazdálkodás körét meghaladó kiadásokhoz, továbbá az egész dologra vonatkozó tulajdonjog átruházásához, megterheléséhez vagy arra kiterjedő kötelezettségvállaláshoz. A rendes gazdálkodás körét meghaladó kiadás például az épület bővítése. Egyébként a tulajdonostársak saját tulajdoni hányadukkal rendelkezhetnek, eladhatják, birtokba adhatják, megterhelhetik. Azonban ennek is van korlátja, ugyanis az illető tulajdoni hányadára - a harmadik személlyel szemben - elővásárlási, előbérleti és előhaszonbérleti jog illeti meg a többi tulajdonostársat.
A közös tulajdon többféle módon is megszüntethető. Ennek egyikformája, ha az ingatlanból legalább két, önálló helyrajzi számmal rendelkező új ingatlant alakítanak ki, amelyek az érintettek külön-külön tulajdonába fognak kerülni. Az is lehetséges, hogy valamelyik tulajdonos kivásárolja a többi felet, vagy eladják az egész ingatlant, és az ebből befolyt összeget felosztják egymás között. Amennyiben a tulajdonostársak nem tudnak megállapodni egymással, úgy bármelyikük kérelmére a bíróság is megszüntetheti a közös tulajdont, amely ebben az esetben természetbeni megosztással, magához váltással, társasházzá alakítással vagy árverési értékesítéssel történik. Fontos, hogy a tulajdonostársak közös megegyezéssel utóbb is eltérhetnek az ügyben hozott jogerős ítélettől, és az abban foglaltaktól eltérő módon is megszüntethetik a közös tulajdont.
A bíróság a közös tulajdon megszüntetését ellenző tulajdonostárs tiltakozása esetén is dönthet a tulajdonközösség felszámolása mellett, kivéve akkor, ha annak időpontja alkalmatlan időre esik, vagy az indítványozó fél visszaélésszerűen gyakorolja a közös tulajdon megszüntetésére vonatkozó jogát. Előbbihez sorolhatjuk az instabil piaci viszonyokat - pl. a jelentős áringadozást -, vagy a felek személyéhez kapcsolódó okok közül a szociális körülményeiket, esetleg családvédelmi szempontokat. Az utóbbira jó példa, ha az egyik tulajdonos kihasználja a másik anyagilag jóval erőtlenebb, a magához váltásra fel nem készült helyzetét. Amennyiben a bíróság a benn nem lakó tulajdonostársat jogosítja fel a magához váltásra, a másik félnek el kell hagynia az ingatlant. A Ptk. azonban lehetővé teszi, hogy a bíróság a közös tulajdont úgy szüntesse meg, hogy a bennlakó tulajdonostársat feljogosítja – kizárólag kérelem alapján és kivételes esetekben: ilyen például az évtizedekig tartó bennlakás ténye - az ingatlan használatára.